Os Sauronis
Os Sauronis (Anglice Mouth of Sauron) est figura libri Domini Anulorum (The Lord of the Rings) ab I.R.R. Tolkien scripti. Est persona tertii voluminis huius libri, cui Regressus Regis est nomen. Os Sauronis praecipuus nuntius Domini Obscuri, unde eius nomen, est. Unus ex Númenoreanis Nigris, fuit minister Sauronis tam diu ut sit sui nominis oblitus. Peritus vere in magicis rebus tractandis, appellatus etiam est Legatus Turris Obscurae et Nuntius Mordoris. Os Sauronis sub Nigris Cancellis (Morannon, Sindarine) apparuit, adversus Copias Vespertinas, conatusque est eos terrere sed frustra. Terminus eius est ignotus.